पुणे के युवक को फंदे से उतारा, नौकरी नहीं मिलने से डिप्रेशन में था
Maharashtra Pune Suicide Attempt Case - पुणे में एक युवक फांसी पर लटकने ही वाला था, इतने में पुलिस ने पहुंच कर उसे बचा लिया। मीडिया रिपोर्ट्स के मुताबिक, पड़ोसियों ने पुलिस को इसकी सूचना दी थी
महाराष्ट्र के पुणे में सोमवार को एक युवक फांसी पर लटकने ही वाला था, इतने में पुलिस ने पहुंच कर उसे बचा लिया। रिपोर्ट्स के मुताबिक, पुलिस को इसकी सूचना पड़ोसियों ने दी थी। इसके बाद उस इलाके की पेट्रोलिंग टीम को अलर्ट किया गया। मौके पर पहुंची टीम ने युवक को बचाया। पूछताछ में पता चला की वह नौकरी नहीं मिलने के कारण डिप्रेशन में था।
पुलिस ने बताया कि 26 साल का विबोध दत्ताराम जाधव पुणे के अग्रेसन टावर में अपने माता-पिता के साथ रहता है। घटना के समय वह घर पर अकेला था। उसके पिता सत्संग सुनने गए थे और उसकी माता मुंबई में ड्यूटी पर थी। इस दौरान वह यह कदम उठा रहा था।
पड़ोसियों ने बताया-वह सुसाइड करने की कोशिश कर रहा
जाधव ने जब फांसी लगाने की कोशिश की तो पड़ोसियों को इसकी भनक लगी और उन्होंने कंट्रोल रूम कॉल किया। इसके चलते इलाके में गश्त कर रही पेट्रोलिंग टीम ने वहां पहुंच कर पड़ोसियों से जानकारी ली। पड़ोसियों ने बताया कि वह पांचवीं मंजिल के रूम नंबर 504 में सुसाइड कर रहा है।
पुलिस उसके रूम के बाहर पहुंची तो उन्होंने देखा की रूम अंदर से लॉक है। पड़ोसियों ने बताया कि उनके पास रूम की चाबी है। इसके बाद रूम का गेट खोला और युवक की जान बचा ली गई।
ये खबरें भी पढ़ सकते हैं...
आर्मी में सिलेक्ट नहीं हुआ, इसलिए जान दे रहा हूं', सुसाइड नोट लिखकर ट्रेन के आगे कूदा छात्र
"मैं कायर नहीं, बस फौज में सिलेक्ट न होने से दुखी हूं। मेरा सपना टूटा, इसलिए जान दे रहा हूं। मम्मी-पापा खुद को संभालना" प्रयागराज में 12वीं के छात्र ने सेना में सिलेक्शन न होने पर ट्रेन के आगे कूदकर जान दे दी। छात्र के पास से एक सुसाइड नोट भी मिला है। परिजनों ने दिल्ली के एक वकील पर सिलेक्शन के नाम पर 5 लाख रुपए लेने का आरोप लगाया। पूरी खबर यहां पढ़ें...
क्लास रूम में आधी रात गया और सुसाइड कर ली, हैदराबाद में 11वीं के स्टूडेंटस की मौत
हैदराबाद में मंगलवार को फर्स्ट ईयर के एक स्टूडेंट ने क्लास में ही सुसाइड कर लिया। वह कॉलेज के हॉस्टल में ही रहता था। छात्र के पिता का आरोप है कि एग्जाम में कम मार्क्स आने पर उसके टीचर और वार्डन उसे टॉर्चर करते और पीटते थे। मंगलवार रात करीब 10 बजे उनका बेटा अपने क्लास रूम गया और वहीं उसने सुसाइड कर ली। पूरी खबर यहां पढ़ें...